HP EliteBook 2540 (Black) Laptop Keyboard Key Replacement
HP EliteBook 2540 (Black)
IMPORTANT! HOW TO PLACE YOUR ORDER FOR EliteBook HP 2540 (Black) KEYS Paralimpiese heldin beëindig lewe met genadedood | Maroela Media
Marieke Vervoort. (AP Photo/Leo Correa, File.)
Die Belgiese Paralimpiese atleet, Marieke Vervoort, het al in onderhoude gesê dat sy nie wil ly wanneer die dood aan haar deur kom klop nie. Sy het toe reeds die nodige dokumente vir genadedood onderteken en was bereid om haar lewe te beëindig.
Sy het vroeër die week gedoen wat sy beloof het en die stadsowerhede in Diest, België, het haar dood bevestig.
Die 40-jarige Vervoort het goue en silwer medaljes vir haar rolstoelresies-heldedade by die Paralimpiese Spele gewen.
In een van haar onderhoude by die Spele in Rio de Janeiro het sy vertel hoe dit is om met ŉ ongeneeslike degeneratiewe spinale siekte te leef.
Sy het gesê sy kon sommige aande net vir 10 minute slaap en dat die pyn soms onuithoudbaar geword het. Sport was haar rede om te lewe.
“Dit is net té kwaai op my liggaam,” het sy in 2016 gesê. “Ek verkeer in ongelooflike pyn met elke oefensessie. Tog druk ek myself om my beste te lewer met elke oefensessie en met elke wedren. Om iewers deel te neem, is soos medisyne vir my. Ek dink ek druk myself só hard sodat ek letterlik al my vrese kan wegstoot.”
Sy het haar laaste dag saam met vriende en familie deurgebring, terwyl sy selfs ’n glas vonkelwyn geniet het.
Huldeblyke het van oor België ingestroom, met selfs die koninklike familie wat hulde aan Vervoort gebring het.
“Marieke ‘Wielemie’ Vervoort was so taai soos ’n ratel en terselfdertyd ’n regte dame. Haar lewe het almal aangeraak,” het haar familie in ’n verklaring gesê.
Sy was ’n kampvegter vir ’n persoon se reg om op genadedood te besluit; iets wat wettig in België is.
“Ek is regtig bang, maar daardie dokumente het my die nodige rustigheid gegee. Ek dink as ek dit nie gehad het nie, sou ek lankal selfmoord gepleeg het. Ek hoop dat almal sal insien dat genadedood nie moord is nie, maar dit sorg dat mense langer lewe, juis omdat hulle soveel kalmer is.”
Sy het ook aan epilepsie gely en het tydens een aanval kookwater op haarself gemors toe sy pasta vir aandete gemaak het. Sy was maande lank in die hospitaal.
Haar Labrador, Zenn, het haar begin waarsku wanneer sy aanvalle sou kry, haar help inkopies dra en selfs haar sokkies uit haar laaikas begin haal.
“Zenn het my begin waarsku vóór ek ’n aanval sou kry. Ek weet nie hoe sy dit kon aanvoel nie.”
Volgens Vervoort wil sy onthou word as iemand wat altyd geglimlag het. “Ek voel nou anders oor die dood as ’n paar jaar gelede. Vir my is die dood soos ’n operasie … jy raak aan die slaap, maar word net nooit weer wakker nie.”
Marieke Vervoort Paralimpiese Spele
Gesin van Zim-plaas verdryf: ‘Dit was vreesaanjaend’
Ek verstaan jou leiding….kry skoon hoendervleis deur jou dapperhied en uithouvermoe. Ek so trots op jou pretasie. My sport ook my lewe dit maak my sterk vir hoog ouderdom om my pyn te kan verminder deur ou beseering dit werk so n bom.
Dit is tyd dat dit wettig in Suid Afrika verklaar word.
Die kans dat jy vermoor word in Suid Afrika is so groot dat genadedood nie nodig is nie.
Batman · 4 weke gelede
Stem saam amper alles anders is wettig nou
Hanna · 3 weke gelede
Ek weef dis moeilik vir mense wat in erge pyn toestande leef. En ja, ek sal seker met klippe gestenig word hier, maar selfdood is steeds teenstrydig met God se 10 gebooie.
Donald · 3 weke gelede
Lees gerus hier Hanna.
ZeldA · 3 weke gelede
Dis wat ek ook dink. Is dit nie dieselfde as selfmoord nie? Genade dood is eufenisme vir selfmoord
Moenie oordeel · 3 weke gelede
Ons as familie is 2 weke gelede deur selfdood geraak. Die diens was besonders.. die predikant/pastoor het gesê dat die Bybel wél sê dat selfmoord n sonde is…maar dat ons almal elke dag sondig en dan oordeel wanneer iemand selfmoord pleeg. Ons as sondaars glo dat ons gered sal word deur Hom…hoekom sal ons gered word wat die persoon oordeel wat selfmoord pleeg? Net soos ons glo aan sy redding glo ons dat hy die persoon wat selfmoord gepleeg het óók sal red. Wat maak een sonde kleiner of grooter as n ander?
Oordeel is ook een van God se gebooie wat ons so maklik doen …. wie is ons om mense te oordeel? Elkeen in hierdie wêreld is sondig gebore en wil ook glo dat hy of sy gered sal word. Ek het self selfmoord veroordeel totdat die groot hartseer ons as familie 2 weke gelede getref het. Ek vertrou dat hy soos ek.. ook gered sal word.
@Hanna. Ek stem 100% saam met jou. Ek sien Selfdood en Aborsie in die lig. Ons is oor alles mag gegee maar een ding staan uit. Jy het nie die Mag en Reg om jouself dood te maak nie. Al speel jy met woorde soos selfdood, genadedood, redding van pyn, selfmoord dit bly nos steeds moord. En ja in enige familie is daar iemand wat sukkel met pyn en leiding self in my familie met my ma maar die finale besluit lê nie in ‘n mense se hande nie. As dit so aangaan is selfdood aanvaarbaar as jy skei en jy kan nie die lyding handteer nie.
Gertryda · 3 weke gelede
RIV net sy weet hoeveel pyn sy moes verduur. Ek glo in genade dood , hoop dit kom SA toe
My dierbare liewe huishond van by die 11 jaar het kanker gekry en begin ly. Ek het haar op ‘n sagte matras na die vee-arts geneem en betaal vir ‘n inspuiting. Sy het haar oë toegemaak het gesug…en sy is verlos van pyn.
My dierbare liewe Ma van by die 77 jaar het kanker gekry en begin ly. Ek het haar dokter toe geneem, hospitaal toe geneem, ouetehuis toe geneem, verswakte sorg toe geneem, hospice toe geneem…..waar sy teen enorme koste en vir jare moes ly en worstel.
Ek kon my hond help….maar ek moes staan en toekyk hoe my Ma ly, en huil, en sukkel, en kreun van die pyn, en naderhand nie meer kon eet of drink nie…..want niemand wou haar help nie.
Somerson · 3 weke gelede
Ons toon genade teenoor ander spesies, maar nie ons eie nie.
My gesonde pa ook skielik siek geword en maande later na baie pyn en lyding dood. Al wat ons kon doen was om hom gemaklik te hou tot op sy einde en sy pyn te beperk met morfien. Dit het hom totaal uitgesit, hy was basies bewusteloos. Wat help dit jy haal asem, maar jy is nie eens by jou bewussyn? Genadedood sou kon help om hom met waardigheid te laat sterf.
Simpatie en medelye aan jou GS. Niks is so erg as om familie te sien ly en jy kan niks doen nie.
Ek kan nie glo mense vegelyk genadedood tussen mens en dier nie. As die dood intree word die siel en ligaan van mekaar geskei. Dit bestaan nie by ‘n dier nie.
Die mens speel op ‘n gevaarlike area as hy beheer oor siel en ligaam gaan begin uitoefen.
Ivy · 3 weke gelede
Dit is n sonde jy mag nie jou lewe neem nie veral genade dood die mens se gees gaan op diere het nie n siel nie hulle word stof en gaan grond toe
Piesang · 3 weke gelede
Ivy: Natuurlik is dit sonde. Dit gaan egter nie daaroor nie, maar of dit jou vergewe is soos enige ander sonde (uitsluitend sonde teen die Heilige Gees) Ons redding hang SLEGS van ons geloof in Jesus Christus af en nie hoeveel of watter sonde ons doen of gedoen het nie.
Johan Van Der Merwe · 3 weke gelede
Natuurlik het diere ook liggaan en gees nes mense. Daarom die reenboogbrug waar diere wag vir hulle mense. Diere is intelligente wesens met siele
Ek wonder net – as mens nie medisyne mag gebruik om self jou afsterwe te verhaas nie, hoekom mag jy medisyne gebruik om jou afsterwe te probeer vertraag in geval van terminale siekte? In laasgenoemde geval probeer die mens mos dan ook om die onvermydelike uit te stel?
En die ekstreme redenasie geld natuurlik ook vir enige siekte-toestand. Wie is die mens om medisyne te gebruik om lewens te red (maw neem ‘n besluit oor lewe)?
Soos Prof van Zyl geskryf het, hierdie debat begin amper nou eers en is al lank nie klaar nie.
Elizabeth · 3 weke gelede
Jy praat so waar. Min mense dink so vêr en wyd.
Dit het NIKS met medisyne te doen nie…of jy n geweer… Tou…mes…medisyne….drugs… watookal gebruik…selfmoord bly selfmoord. Jy hoef nie so ver en wyd te dink nie.
Die Skepper het ‘n biologiese lewe aan alle vorme van lewe op hierdie planeet gegee en nie net aan die mens nie.Die onstaan van die mens was nie ‘n oornag verskynsel nie soos ‘n mens in die Genesisskeppingsverhale lees nie.
Die Joodse bannelinge het dit eerste heskryf so tusseb 586-539 vC as teenvoeter vir
die Babiloniese skeppingsverhale met baie skeppers in teenstelling met EEN.All primate
op aarde deel dieselfde biologiese vorm en lyk selfs ‘n bietjie op mekaar.Ons deel 97% van ons DNA met die Sjimpansee.
Die skeppingsverhaal gaan egter verder en slegs die mens het iets van die Skepper ontvang want ons lees: Gen 1.Die mens
Gen 2 gaan verder:”7Toe het die Here God van die aarde se bogrond gevat en ’n mens daarvan gemaak. Hy het ook sy asem in die mens se neusgate geblaas en die mens het begin leef. ”
God is Gees en blaas nie suurstof uit nie.Die mens het ‘n geskenk gekry wat ander wesens nie gekry het nie.Iets onsterflik- in ‘n sterflike liggaam-en dit is hierdie wat ‘n mens deur verwydering van God kan doodmaak.
Wat ‘n mooi brief Frans.
As die mens se lewe nie kosbaar en heilig is nie hoekom word mense swaar gestraf wat moord pleeg? Lewe is ‘n geskenk wat jy nie teruggooi in God se gesig nie.
Ron · 3 weke gelede
Dit was toe nie soos n operasie nie . . . die slaap het ook gewyk en die ewigheid het begin
Die mens is nooit daar gestel om vir ewig te lewe,want alles wat ‘n begin het,het ‘n einde.
Indien die mens onsterflik was, het dit Jesus se verlossingwerk nie nodig en sou daar nooit geen skepping gewees het nie,Onsterflik is ewig-met geen begin en geen einde,
Die Skepper het ons om die rede as sterflike wesens in ‘n verganklike liggaam,op ‘n verganklike planeet in ‘n verganklike heelal geplaas sodat ons deur die versoeningswerk
van Christes aangenome kinders kan word en die onsterflike waarvan ons draers is,in ‘n onsterflike nie biologiese liggaam met ons Skepper vereenig kan word in ‘n nuwe hemel en nuwe aarde,waar die sterflike aardse bedeling verby gegaan het.
Dit is die grootste gawe wat ons van ons Skepper ontvang het en nie die sterflike liggaam nie.Iets wat slegs die mens en geen ander wese op hierdie planeet beskore is nie.
Ons liggame vergaan.Die vraag is of ons dit mag aanhelp of nie wanneer alle lewenskwaliteit verdwyn het en ons bewussyn gesetel in die brein sou deur pyn en leiding beinvloed word dat ons nie langer kan funksioneer nie.
Maggie · 3 weke gelede
Wat dan van genadedood net wettig maak vir mense wat dit wel wil doen nie en die wat nie wil nie, hetsy geloof of wat ookal die rede, hoef nie. Mense is teen aborsie maar dink nie aan wat kan gebeur as sekere kinders wel sou gebore word nie. Is dit nie erger om later deur jou ouers doodgeslaan te word as om geaborteer te word nie?
Net ek · 3 weke gelede
Wondering, net n men’s met pyn en lyding kan dit vestaan. En dan nog sonder mediese sorg on SA
Passop · 3 weke gelede
Mense is gou om te sê Selfdood is sonde maar baie van daardie einste mense wat so sê vergeet dat die Here ook sien wie van die slagoffers na hulle selfdood gedryf het…
Sulet · 3 weke gelede
As selfmoord dan so ‘n sonde is, hoekom is doodstraf dan okay? Jy mag nie jou eie lewe neem nie maar jy mag besluit dat iemand tot dood veroordeel word?